બૉલીવુડના અત્યંત કામુક અને ભવ્ય - જાજરમાન અભિનેત્રી રેખા ઇંડસ્ટ્રીની બેસ્ટ અભિનેત્રીઓમાંના એક છે . બદસૂરતથી ખૂબસૂરત અભિનેત્રી સુધીની સફરમાં રેખાએ પોતાની જાતને સાબિત કરી છે . તેમની ફિલ્મી જર્ની સંઘર્ષોથી ભરેલી રહી છે . ફિલ્મોથી લઈ અંગત જીવન સુધી રેખા સતત સમાચારમાં રહેતા આવ્યા છે . સિત્તેર અને એંસીના દાયકામાં હ્યુજ સ્ટાર બનેલા રેખા સફળતાની સાથે - સાથે પોતાના વિવાદાસ્પદ પ્રેમ પ્રકરણોના કારણે પણ ચર્ચામાં રહ્યાં . પ્રેમની બાબતમાં શરુઆતથી લઈ અત્યાર સુધીનો રેખાનો અનુભવ ખૂબ જ ખરાબ રહ્યો છે . રેખાનું ઉષ્ણ પ્રેમ જીવન સમગ્રમાં જગજાહેર રહ્યુ છે , પરંતુ રેખાએ પોતે ક્યારેય પોતાની લવ લાઇફ વિશે કોઈ ખુલાસો નથી કર્યો . સાજિદ ખાનથી લઈ અમિતાભ બચ્ચન સુધીના નામો રેખાના જીવન સાથે જોડાયાં . બી ગ્રેડ ફિલ્મ સાવન ભાદો સાથે બૉલીવુડ કૅરિયર શરૂ કરનાર રેખાનો પ્રથમ પ્રેમ સાજિદ ખાન હતાં . કહે છે કે કામના ભારણના પગલે રેખા નવોદિત અમેરિક રિટર્ન સાજિદ ખાનને મળી ન શક્યાં અને બંને વચ્ચે બ્રેક - અપ થઈ ગયું . જોકે એવી પણ અટકળો હતી કે સાજિદને પોતાની ભાવિ પત્ની મળી જતાં તેમણે રેખાને તરછોડી દીધી હતી . રેખા સાજિદના જીવનમાંથી નિકળી ગયાં અને નવા પ્રેમની શોધ શરૂ કરી દીધી . રેખાનું સૌથી વિવાદાસ્પદ પ્રેમ પ્રકરણ હતું બૉલીવુડના સુપર સ્ટાર અમિતાભ બચ્ચન સાથેનું . ચાર્મિંગ પર્સનાલિટી તથા સ્ટનિંગ લુક ધરાવતા રેખા અમિતાભ બચ્ચનને મોહી ગયાં . રેખા - અમિતાભ છેલ્લી ફિલ્મ સિલસિલા સુધી પોતાના પ્રેમ અંગે ખૂબ જ ગંભીર હતાં . આ ફિલ્મ તેમની પ્રેમ કહાણી પર જ આધારિત હતી . જોકે સિલસિલા બાદ અમિતાભ - રેખાના પ્રેમનો સિલસિલો થંભી ગયો . અમિતાભ સાથે બ્રેક - અપ બાદ રેખાએ બિઝનેસ મૅન મુકેશ અગ્રવાલ સાથે લગ્ન કર્યાં , પરંતુ મુકેશે લગ્નના એક વર્ષ બાદ જ આપઘાત કરી લીધો . તે પછી રેખાએ કોઈ લગ્ન નહીં કર્યાં અને બાંદ્રા ખાતેના ઘરે એકલા જ રહેવાનો નિર્ણય કર્યો . આજે પણ રેખા એકલા જ રહે છે . ચાલો રેખાના 60મા જન્મ દિવસે જોઇએ તેમના વિવાદાસ્પદ લવ અફૅર્સ :